stanford-oval/wikipedia huggingface dataset:
HMS Diadem (1896)

| HMS Diadem |
| --- | --- |
 HMS Diadem

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  23. tammikuuta 1896
Laskettu vesille:  21. lokakuuta 1896
Palveluskäyttöön:  19. heinäkuuta 1898
Loppuvaihe:  myyty romutettavaksi 1921
Tekniset tiedot
Uppouma:  11 000 t
Pituus:  140,97 m (kokonaispituus)
Leveys:  21,0 m
Syväys:  7,77 m
Koneteho:  16 500 ihp
Nopeus:  20 solmua
Miehistöä:  677
Aseistus
Aseistus:  16 × QF 6 tuuman tykkiä 14 × QF 12 naulan 12 cwt laivatykkiä 3 × QF 3 naulan Hotchkiss -tykkiä 2 × 18" torpedoputkea
HMS Diadem oli Britannian kuninkaallisen laivaston Diadem-luokan ensimmäisen luokan risteilijä (panssarikansiristeilijä).
Valmistus

Alus tilattiin Fairfield Shipbuilding and Engineering Companyltä Govanista, missä köli laskettiin 23. tammikuuta 1896. Alus laskettiin vesille 21. lokakuuta 1896 ja valmistui 19. heinäkuuta 1898.
Palvelus

Alus myytiin romutettavaksi 1921.
Enkelten tuli

| Enkelten tuli Samuli Edelmann |
| --- | --- | --- |

Studioalbumin tiedot
 Julkaistu: 1. toukokuuta 2003
 Tyylilaji: iskelmä
 Kesto: 38.42
 Levy-yhtiö: RCA
Listasijoitukset
  2.
Samuli Edelmannin muut julkaisut
| Kaikki tahtoo 2001 | Enkelten tuli 2003 | Voittola 2006 |
Enkelten tuli on suomalaisen laulaja-näyttelijä Samuli Edelmannin kahdeksas studioalbumi, joka julkaistiin 1. toukokuuta 2003. Se nousi Suomen virallisen listan toiselle sijalle, ja pysyi listalla yhteensä yhdeksäntoista viikkoa. Albumi on myynyt kultalevyn oikeuttavan määrän.
Albumista julkaistiin uusintapainos 14. marraskuuta 2014.
Kappaleet

Välillä – 3.20 (säv. ja san. Timo Kiiskinen, sov. Leri Leskinen)
Enkelten tuli – 3.51 (säv. ja san. Timo Kiiskinen, sov. Leri Leskinen)
Verenpisara – 4.07 (mukana Irina Björklund, säv. ja san. Timo Kiiskinen, sov. Leri Leskinen)
Mun sydämellä on kypärä – 4.04 (säv. ja san. Ufo Mustonen, sov. Leri Leskinen)
New York, Milano – 3.30 (säv. ja san. Samuli Laiho, sov. Jesse Vainio, Kalle Torniainen, Leri Leskinen)
Kaikki häipyy, on vain nyt – 4.17 (säv. Mikko Syrjä, san. Martti Syrjä, sov. Leri Leskinen)
Kuningatar – 3.45 (säv. ja san. Timo Kiiskinen, sov. Leri Leskinen)
Oisitko – 3.37 (säv. ja san. Samuli Laiho, sov. Leri Leskinen)
Kulkija – 3.59 (säv. , sov. ja san. Samuli Laiho ja Leri Leskinen)
Tiellä muistojen – 4.12 (säv. ja san. Arto Tamminen, sov. Leri Leskinen, Sami Kuoppamäki, Anssi Växby, Samuli Laiho)
Vastaanotto

Helsingin Sanomien Tero Valkonen kirjoitti pitäneensä Edelmannin ensimmäisiä hittejä ”Peggy” ja ”Pienestä kii” aikoinaan niin tyhjänpäiväisinä, ettei povannut artistille pitkää uraa. Sittemmin alkanut merkittävä kehitys jatkuu hänestä Enkelten tuli -albumilla, joskin tyylilajina on mielipiteitä jakava romanttinen pop naiivin hempeine sanoituksineen. ”Tuotanto on kiistattoman mallikasta ja sovitukset pehmeydessään tyylikkäitä, mutta levy junnaa silti hetkittäin. Dynamiikka ja tempot voisivat vaihdella enemmän.”
Aiheesta muualla

Enkelten tuli discogs.com -sivustolla
HDLC

High-Level Data Link Control (HDLC) on yksi yleisimmistä[lähde? ] OSI-mallin siirtoyhteyskerroksen protokollista. HDLC on ISOn kehittämä bittiorientoitunut synkroninen tietoliikenneprotokolla, joka tarjoaa luotettavan ja suorituskykyisen tavan siirtää bittimuotoista dataa sarjalinkkien yli. HDLC:tä käytetään mm. digitaalisissa puhelin- ja kaukokirjointinverkoissa, mutta mikä tahansa dataa kuljettava sarjalinkki voidaan toteuttaa sen avulla (kuten esimerkiksi kahden reitittimen tai tietokoneen ja modeemin välinen yhteys).
Alkuperäiset ISO standardit HDLC:lle olivat ISO 3309, ISO 4335, ISO 6159 ja ISO 6256. Vastaavat SFS standardit ovat:
SFS 4334 — Kehysrakenne
SFS 4335 — Liikennöinnin perusteet
Nykyinen HDLC standardi ISO 13239 korvaa aikaisemmat versiot.
HDLC tarjoaa sekä yhteysorientoituneen että yhteydettömän palvelun.
HDLC:tä voidaan käyttää monipisteyhteyksiin, mutta nykyään sitä käytetään enimmäkseen kahdenvälisissä, eli kaksipisteyhteyksissä. Tällöin käytetään yleensä asynkronista tasapainomoodia (Asynchronous Balanced Mode, ABM), jossa kumpi tahansa verkkosolmu voi aloittaa yhteyden.
Historia

HDLC perustuu IBM:n SDLC-protokollaan, josta tuli IBM:n SNA (System Network Architecture) -verkkojen toisen kerroksen protokolla. X.25-protokollapinoon sen toi ITU (International Telecommunication Union) nimellä LAPB. HDLC on nykyisin pohjana PPP:lle (Point-to-Point Protocol). Hieman erilaista versiota käytetään mm. SONET-yhteyksissä. Jotkut valmistajat, kuten Cisco Systems, rakensivat myös omia toteutuksia käyttäen HDLC:n kehystystekniikkaa.
Kehystys

HDLC kehyksiä voidaan lähettää synkronisten tai asynkronisten linkkien yli. Näillä linkeillä ei ole keinoja kehyksen alun ja lopun merkitsemiseen, joten signaalitasolla käytetään lipuksi kutsuttua kehysjakajaa. Lippu on uniikki bittijakso "01111110" (7E heksadesimaalijärjestelmässä), jota ei esiinny kehyksen sisällä. Jokainen kehys alkaa ja loppuu lipulla.
Käytettäessä synkronista linkkiä lähetetään hiljaisten jaksojen aikana kehysjakajaa kellopulssina:
01111110011111100111111001111110
  ______  ______  ______  ______ 
 _      __      __      __      _
Näin synkronisen linkin päiden kellot pysyvät samassa ajassa.
Binääridata voisi helposti sisältää lipuksi tulkittavan bittijakson, joten datan bittijaksot pitää lähettää niin ettei virhetulkintaa pääse syntymään.
Synkronisissa linkeissä tämä toteutetaan täytebittien avulla. Lähettävä pää varmistaa että viiden 1-bitin sarja päättyy 0-bittiin ja vastaanottava pää poistaa nämä ylimääräiset 0-bitit automaattisesti. Vasta kuusi peräkkäistä 1-bittiä tulkitaan lipuksi.
Asynkroniset linkit käyttävät sarjaportteja tai UARTeja ja lähettävät bitit kahdeksan ryhmissä, eli oktetteina. Täytebittien sijaan sarjalinkit käyttävät täytetavuja tai täyteoktetteja. Kehyserottimen oktetti on 01111110, (7E heksoina) ja erityinen keskeytysoktetti on 01111101, (7D heksoina). Keskeytysoktetti lähetetään ennen oktettia jonka tavulla on sama arvo kuin kehyserottimella tai keskeytysoktetilla. Sen jälkeen seuraavan oktetin bitti numero 5 käännetään. Esimerkiksi datajakso "01111110" (7E) lähetettäisiin jaksona "01111101 01011110" ("7D 5E").
Kehysrakenne

HDLC kehys liput mukaan lukien:
| Lippu | Osoite | Hallinta | Data | Tarkistussumma | (Valinnainen lippu) |
| --- | --- | --- | --- | --- | --- |
| 8 bittiä | 8 bittiä | 8 tai 16 bittiä | Vaihteleva pituus, 0 tai useampi bitti, 8 jaollinen määrä | 16 bittiä | 8 bittiä |
Huomaa että lippuja tulee vähintään yksi kahden kehyksen väliin. Huomaa myös että data tulee 8 bitin jaksoissa.
FCS (Frame Check Sequence, kehyksen tarkistusjakso) on kehittyneempi versio pariteettibitistä. FCS-kenttä sisältää osoite-, hallinta- ja data-kenttien sisällöistä bittimatematiikalla laskettavan tuloksen. Tarkistussummaa käytetään lähetysvirheiden, kuten kadonneiden, kääntyneiden tai ylimääräisten bittien havaitsemiseen. Vastaanottaja hylkää kehyksen jos virhe havaitaan. Tämä virheentarkistusmenetelmä voi asettaa rajoituksia data-kentän maksimipituudelle, sillä mitä pidempi data-kenttä on, sitä vaikeampaa on tietyntyyppisten lähetysvirheiden havaitseminen. FCS-tyyppejä on useita, joista CRC-16 ja CRC-CCITT ovat yleisimmät.
Aiheesta muualla

RFC 2687, Ehdotettu standardi, PPP in a Real-time Oriented HDLC-like Framing
RFC 1662, Standardi 51, PPP in HDLC-like Framing
HDLC informaatiosivu (Arkistoitu – Internet Archive)
SFS-standardin kuvaus (Arkistoitu – Internet Archive)
Erling Jensen

| Erling Jensen> Tanskan teollisuusministeri |
| --- | --- |
 Anker Jørgensenin IV ja V hallitus 26. lokakuuta 1979 – 10. syyskuuta 1982  
Edeltäjä:  Arne Christiansen
Seuraaja:  Ib Stetter
Tanskan sosiaaliministeri
 Anker Jørgensenin III hallitus 30. elokuuta 1978 – 26. lokakuuta 1979  
Edeltäjä:  Eva Gredal
Seuraaja:  Ritt Bjerregaard
Tanskan oikeusministeri
 Anker Jørgensenin II hallitus 1. lokakuuta 1977 – 30. elokuuta 1978  
Edeltäjä:  Orla Møller
Seuraaja:  Nathalie Lind
Tanskan työministeri
 Anker Jørgensenin II hallitus 8. syyskuuta 1976 – 1. lokakuuta 1977  
Edeltäjä:  Erling Dinesen
Seuraaja:  Svend Auken
Tanskan kauppaministeri
 Anker Jørgensenin II hallitus 13. helmikuuta 1975 – 8. syyskuuta 1976  
Edeltäjä:  Poul Nyboe Andersen
Seuraaja:  Per Hækkerup
 Jens Otto Kragin III ja Anker Jørgensenin II hallitus 11. lokakuuta 1971 – 6. joulukuuta 1973  
Edeltäjä:  Knud Thomsen
Seuraaja:  Poul Nyboe Andersen
Kansankäräjäedustaja
 1973–1987  
Henkilötiedot
Koko nimi:  Erling Johannes Jensen
Syntynyt: 1. marraskuuta 1919
Kuollut: 4. lokakuuta 2000 (80 vuotta)
Tiedot
Puolue:  Sosiaalidemokraatit
Erling Johannes Jensen (1. marraskuuta 1919 – 4. lokakuuta 2000) oli tanskalainen sosiaalidemokraattinen poliitikko. Hän istui kansankäräjillä vuosina 1973–1987 sekä toimi Tanskan kauppaministerinä 1971–1973 ja 1975–1976, työministerinä 1976–1977, oikeusministerinä 1977–1978, sosiaaliministerinä 1978–1979 ja teollisuusministerinä 1979–1982.
Aiheesta muualla

Dans Biografisk Leksikon (tanskaksi)
Feidippos (vaasimaalari)

| Feidippos> Φείδιππος |
| --- | --- |
 Yksityiskohta Feidippoksen maalaamasta ja Hiskhyloksen valamasta kyliksistä, n. 525–515 eaa.
Henkilötiedot
Syntynyt: 500-luku eaa.
Kuollut: 500/400-luku eaa.
Ammatti:  vaasimaalari
Taiteilija
Aktiivisena:  n. 525–515 eaa.
Taidesuuntaus:  punakuviokeramiikka
Feidippos (m.kreik. Φείδιππος) oli antiikin kreikkalainen vaasimaalari, joka maalasi punakuviokeramiikkaa. Hän toimi arkaaisella kaudella noin vuosina 525–515 eaa.
Feidippos maalasi erityisesti savenvalaja Hiskhyloksen vaaseja. Yhdessä vaasissa on heidän kummankin signeerauksensa, Hiskhyloksen savenvalajana ja Feidippoksen vaasimaalarina. Feidippos työskenteli yhdessä myös maalari Epiktetoksen kanssa. Hän maalasi erityisesti kyliksejä. Monet niistä oli tehty kaksikielisellä tekniikalla eli osaksi punakuvio- ja osaksi mustakuviotekniikalla.
Teoksia

Kyliks, n. 525–515 eaa.
HMS Hursley

| HMS Hursley |
| --- | --- |
 HMS Hursley

Aluksen vaiheet
Rakentaja:  Hawthorn Leslie and Company, Hebburn
Kölinlasku:  21. joulukuuta 1940
Laskettu vesille:  25. heinäkuuta 1941
Palveluskäyttöön:  2. huhtikuuta 1942
Poistui palveluskäytöstä:  Kreikan laivastolle 1943 nimellä Kriti palautettu 1959
Loppuvaihe:  romutettu 1960
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19 000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 × QF 4" Mk XVI -tykkiä kaksiputkisina Mk XIX -asennuksina 2 × Oerlikon 20 mm -ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × syvyyspomminheitintä
HMS Hursley (viirinumero L84) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa. Alus siirrettiin 1943 Kreikan laivastolle nimettynä Kritiksi.
Valmistus

Alus tilattiin 20. joulukuuta 1939 osana vuoden 1939 hätäohjelmaa (engl. War Emergency Programme) Hebburnistä Hawthorn Leslie and Companyltä, missä köli laskettiin 21. joulukuuta 1940 työnumerolla J4139. Alus laskettiin vesille 25. heinäkuuta 1941 nimettynä Hampshiressä pidetyn ketunmetsästyksen mukaan. Alus valmistui 2. huhtikuuta 1942.
Palvelus

Maaliskuussa 1942 alus määrättiin Itäisen laivaston 2. hävittäjälaivueeseen. Alus siirtyi koeajojen loppuunsaattamiseksi ja varustettavaksi Scapa Flowhun, missä se liitettiin koulutettavaksi Kotilaivastoon.
Alus suojasi HMS Escapaden, HMS Faulknorin, HMS Inglefieldin, HMS Marnen, HMS Martinin, HMS Oribin, HMS Punjabin, HMS Belvoirin, HMS Lamertonin, HMS Middletonin, USS Madisonin, USS Plunkettin, USS Wilsonin ja USS Wainwrightin kanssa taistelulaivoja HMS King George V:tä ja USS Washingtonia, lentotukialus HMS Victoriousia, risteilijöitä HMS Kenya ja USS Wichita suojattaessa Neuvostoliittoon matkannutta saattuetta PQ15 ja sieltä palannutta QP11. Koulutuksen päätyttyä alus siirtyi Clydeen liittyäkseen saattueeseen WS19.
Alus liittyi 11. toukokuuta HMS Mauritiuksen, HMS Carnarvon Castlen ja Belvoirin kanssa saattueen WS19 valtamerisuojaukseksi. Alus erkani 22. toukokuuta Freetowniin saavuttuaan saattueesta ja liittyi siihen uudelleen 25. toukokuuta jatkettaessa matkaa Hyväntoivonniemelle. Alus jatkoi 5. kesäkuuta matkaansa saattueen mukana Durbaniin, vaikka muu suojue poistui Kapkaupunkiin. Alus lähti 14. kesäkuuta Durbanista Belvoirin kanssa liittyäkseen saattueeseen, mistä se erkani 23. kesäkuuta tankatakseen Mombasassa. Aluksen määränpää vaihtui Aleksandriaksi, kun se lainattiin Välimeren laivaston 5. Hävittäjälaivueelle. Alus liittyi 29. kesäkuuta Aleksandriassa uuteen laivueeseensa.
Alus suojasi laivueen mukana itäisen Välimeren saattueita. Alus suojasi 25. heinäkuuta Belvoirin kanssa vaurioituneen sukellusveneen HMS Porpoisen paluun Port Saidiin. Se osallistui 29. elokuuta Abu Dabban tulitukseen, jolloin se kärsi lieviä vaurioita ilmahyökkäyksessä.
Alus suojasi 14. syyskuuta HMS Aldenhamin kanssa Aleksandriasta hinaaja HMS Brigandin, jonka tehtävänä oli noutaa Tobrukin edustalla ilmahyökkäyksessä vaurioituneet risteilijä HMS Coventry ja hävittäjä HMS Zulu. Hinauksen aikana tapahtuneessa ilmahyökkäyksessä Zulu upposi.
Alus osallistui lokakuussa kahteen maavoimien operaatioita Lightfootia ja Superchargea tukevaan operaatioon. Alus suojasi 17. marraskuuta Aldenhamin, HMS Beaufortin, HMS Croomen, HMS Dulvertonin, HMS Exmoorin, Belvoirin, HMS Hurworthin, HMS Tetcottin ja Kreikan laivaston Pindosin kanssa Maltalle matkannutta operaatio Stoneagen saattuetta MW13. Seuraavana päivänä saattue joutui ilmahyökkäykseen, jolloin risteilijä HMS Arethusaan osui torpedo pakottaen sen palaamaan Aleksandriaan. Hursley erkani 19. marraskuuta Maltalle saavuttua saattueesta palaten suojauksen mukana Aleksandriaan. Alus saapui 21. marraskuuta Port Saidiin.
Palvelus > 1943

Tammikuussa 1943 alus tuki laivueen mukana maavoimien etenemistä sekä suojasi rannikkosaattueita. Alus upotti 14. tammikuuta HMS Pakenhamin kanssa Italian laivaston sukellusveneen R.Smg Narvalon, joka oli kuljettamassa ammuksia ja polttoainetta Tripoliin.
Alus suojasi saattuetta XT3 Aleksandriasta Tripoliin. Se upotti 19. helmikuuta Benghazista luoteeseen HMS Isiksen ja lentokoneiden kanssa Saksan laivaston sukellusveneen U-562 (32°57′N, 20°05′E). Helmikuun lopulla alus siirrettiin Välimeren laivaston 22. hävittäjälaivueeseen.
Alus esti 8. toukokuuta Aldenhamin, Dulvertonin, Lamertonin, HMS Wiltonin, HMS Zetlandin ja Kreikan laivaston Kanariksen kanssa askelivaltojen joukkojen evakuoinnin Tunisiasta Sisiliaan operaatio Retributionissa. Se osallistui 12. toukokuuta Aldenhamin ja Kanariksen kanssa Tunisian rannikon edustalla Zembran maihinnousuun, minkä jälkeen alus vei Maltalle saarella vangitut akselivaltojen sotilaat.
Alus määrättiin kesäkuun lopulla Sisilian maihinnousuun ja se liitettiin heinäkuussa itäisen tukiosaston saattajaryhmä R:ään. Alus purjehti Aleksandriaan, josta se lähti 6. heinäkuuta saattueen MWF36 mukana merelle. Seuraavana päivänä alus palasi Aleksandriaan, josta se lähti 9. heinäkuuta saattueen MWS36 mukana merelle. Saattueesta erottuaan alus matkasi Syrakusaan, mistä se tuki laivueen mukana maajoukkojen taistelua sekä suojasi alueen saattueita.
Syyskuussa alus vapautui operaatiosta ja liitettiin Italian antauduttua Levantin Hunt-laivueeseen tukemaan Egeanmeren saarten miehitystä. Aluksen tukikohtana oli Aleksandria.
Alus suojasi 16. lokakuuta HMS Pennin, HMS Jerviksen ja Kreikan laivaston Miaouliksen kanssa risteilijä HMS Auroraa. Osaston tehtävänä oli estää Kalymnoksen ja Leroksen itäpuolella saksalaisten joukkojen siirrot. Alukset kohtasivat Italian laivaston E-veneitä ja sluupin Port Aktin edustalla, jolloin ne upottivat saattajana toimineen Uj 2109:n. Osasto joutui ilmahyökkäykseen kyeten vetäytymään ilman vaurioita toimittaen täydennyksiä Lerokselle.
Seuraavana päivänä alus makasi valoisan ajan osaston mukana ankkurissa Turkin aluevesillä, minkä jälkeen osasto tuki maajoukkojen taistelua tykkitulella. 18. lokakuuta osasto oli jälleen valoisan ajan Turkin vesillä, minkä jälkeen Hursley tiedusteli Pserimoksen edustalla sekä tulitti Kosin rannikkoa saaden osuman rannikkotykistön tulessa.
Alus lähti 19. lokakuuta osaston mukana Scarpantosta Aleksandriaan, jossa se siirrettiin seuraavana päivänä telakalle. Alus lähti 23. lokakuuta Auroran ja Aldenhamin kanssa merelle. Aluksille kuormattiin seuraavana päivänä risteilijä HMS Phoebelta joukkoja vietäväksi seuraavana yönä Lerokselle. Alus palasi operaatiosta vapauduttuaan Aleksandriaan.
Alus siirrettiin 22. joulukuuta Kreikan laivastolle, joka nimesi sen Kritiksi. Sen laivueena kuitenkin säilyi 22. hävittäjälaivue. Kreikka palautti aluksen Britannialle 12. joulukuuta 1959, jolloin se sijoitettiin poistolistalle. Alus myytiin romutettavaksi 27. huhtikuuta 1960 Kreikassa ja se hinattiin romuttamolle vielä samana vuonna.
Gotan Project

| Gotan Project |
| --- | --- |

Tiedot
Toiminnassa:  1999–
Tyylilaji:  tango, elektroninen musiikki
Kotipaikka:  Pariisi, Ranska
Jäsenet:  Philippe Cohen Solal   Eduardo Makaroff   Christoph H. Müller  
Levy-yhtiö:  ¡Ya Basta!, 2001–   XL Recordings, 2001–  
Aiheesta muualla
www.gotanproject.com
Infobox OKNimi-testi OK: 
Gotan Project on ranskalainen trio, joka sekoittaa musiikissaan perinteiseen argentiinalaiseen tangoon dub-vaikutteita, elektroa ja satunnaisia ambient-sävyjä. Yhtyeen perustivat vuonna 1999 Philippe Cohen Solal, Eduardo Makaroff ja Christoph H. Müller, jotka kaikki ovat laaja-alaisia musiikin ammattilaisia.
Trio on uudistanut radikaalisti käsitystä tangosta ja sen musiikki rikkoo niin maantieteellisiä kuin myös musiikkigenrejen välisiä raja-aitoja. Gotan Project on valittu vuoden 2003 tulokkaaksi BBC:n Awards for World Music -kilpailussa. Yhtyeen ensimmäistä levyä La Revancha Del Tango on myyty maailmanlaajuisesti yli puolimiljoonaa kappaletta.
Diskografia

Vuelvo Al Sur/El Capitalismo Foraneo (2000)
La Revancha del Tango (2001)
Inspiración Espiración (2004)
Lunático (2006)
El Norte (2006)
Tango 3.0 (2010)
Aiheesta muualla

Gotan Projectin kotisivut (englanniksi) (ranskaksi) (espanjaksi)
Faisalabad

| Faisalabad فيصل آباد |
| --- | --- |

 Faisalabad
Valtio:  Pakistan
Maakunta:  Punjab
Perustettu:  1892
Kaupungiksi:  1943
Väkiluku (2012):  3 547 446
 
 www.faisalabad.gov.pk 
Infobox OKVirheellinen NIMI-arvo: 
Faisalabad (pandžabiksi ja urduksi ‏فیصل آباد‎, Faiṣal Ābād) on Pakistanin kolmanneksi suurin kaupunki ja tärkeä liikenne- ja tuotantokeskus Punjabin provinssissa. Vuonna 1998 kaupungissa oli kaksi miljoonaa asukasta, ja vuoden 2012 asukasluvuksi on arvioitu 3,5 miljoonaa.
Brittiläiset perustivat Faisalabadin vuonna 1892 nimellä Lyallpur (James Lyallin mukaan). Ennen brittiläisten kaupunkia alueella sijaitsi monia kyliä. Kaupunki kasvoi nopeasti, sillä sinne muuttaville ihmisille luvattiin maata. Vuonna 1977 kaupungin nimi muutettiin Faisalabadiksi vuonna 1975 salamurhatun Saudi-Arabian kuninkaan Faisal bin Abdul Azizin kunniaksi.
Eric Pinniger

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Amsterdam 1928 | joukkuekilpailu |  |
|  Kultaa | Los Angeles 1932 | joukkuekilpailu |  |
Broome Eric Pinniger (28. joulukuuta 1902 Saharanpur – 30. joulukuuta 1996 Edinburgh) oli intialainen maahockeypelaaja. Hän kilpaili vuoden 1928 kesäolympialaisissa Amsterdamissa ja vuoden 1932 kesäolympialaisissa Los Angelesissa kuuluen molemmilla kerroilla kultaa voittaneeseen joukkueeseen.
HMS Diamond (H22)

| HMS Diamond |
| --- | --- |
 HMS Diamond

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  29. syyskuuta 1931
Laskettu vesille:  8. huhtikuuta 1932
Palveluskäyttöön:  2. marraskuuta 1932
Poistui palveluskäytöstä:  uponnut 27. huhtikuuta 1941
Tekniset tiedot
Uppouma:  1 397 t (standardi)
Pituus:  100 m
Leveys:  10 m
Syväys:  3,8 m
Koneteho:  36 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä yksiputkisina CP Mk XIV -asennuksina 1 × QF 12 naulan 20 cwt -tykki 2 × QF 2 naulan Mk II -tykkiä yksiputkisina Mk II asennuksina 2 × nelipiippuista Vickers .50" -ilmatorjuntakonekivääriä 8 × 21" torpedoputkea
HMS Diamond (viirinumero H22) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa.
Valmistus

Alus tilattiin 2. helmikuuta 1931 vuoden 1930 laivasto-ohjelmassa Vickers Armstrongin Barrowin telakalta, missä köli laskettiin 29. syyskuuta 1931 telakkanumerolla 675. Alus valmistui 3. marraskuuta 1932, jolloin sen valmistuskustannukset olivat 223 509 puntaa ilman Amiraliteetin toimittamia ase- ja viestijärjestelmiä.
Palvelus

Joulukuussa alus liitettiin Välimeren laivaston 1. hävittäjälaivueeseen, jossa alus palveli vuoden 1934 alun Devonportin telakalle siirtoonsa saakka. Alus palasi palvelukseen ja se siirrettiin marraskuussa sisaralustensa kanssa Kiinan asemalle 8. hävittäjälaivueeseen. Laivue nimettiin uudelleen 21. hävittäjälaivueeksi ennen toisen maailmansodan alkamista.
Alus siirrettiin 3. syyskuuta 1939 Singaporeen telakalle, joten se ei purjehtinut laivueen mukana Välimerelle. Alus aloitti 4. joulukuuta matkansa Singaporesta Punaisenmeren kautta Maltalle, missä se liittyi 19. joulukuuta laivueeseen. Aluksen saatua käskyn palata kotimaahan se lähti 8. tammikuuta 1940 Maltalta. Alus kuitenkin sai uuden määräyksen ja se aloitti 12. tammikuuta matkansa Freetowniin, jonne se saapui 15. tammikuuta. Aluksen tehtävänä oli saattueiden suojaaminen Gibraltarin ja Hyväntoivonniemen välillä.
Maaliskuussa huollon päätyttyä alus määrättiin Välimerelle. Alus liittyi huhtikuussa Välimeren laivaston 10. hävittäjälaivueeseen. Se oli toukokuussa Maltalla huollettavana, minkä jälkeen liittyi laivueeseen. Alus joutui 11. kesäkuuta Maltan lähistöllä ilmahyökkäyksen kohteeksi, jolloin alus kärsi lieviä vaurioita.
Alus osallistui 17. elokuuta 1940 Bardian pommitukseen. Alus tulitti yhdessä hävittäjien HMAS Stuart, HMS Ilex sekä HMS Junon kanssa italialaista vesilentokoneiden tukikohtaa Bombassa.
Alus suojasi 29. elokuuta saattue MF2:ta Aleksandriasta Maltalle yhdessä HMS Daintyn, Jervisin ja Junon kanssa. Saattue joutui 31. elokuuta ilmahyökkäyksen kohteeksi, jolloin rahtialus SS Cornwall vaurioitui (operaatio Hats). Alus liittyi 3. syyskuuta palaavaan saattueeseen. Aluksen miehistö pelasti 26. huhtikuuta 1941 600 uponneelta kauppalaivalta pelastunutta Kreetalta evakuoitua sotilasta.
Marraskuussa alus osallistui operaatio Collariin, edelleen operaatio MB8:n saattueeseen AN6 ja operaatio MB9:ään. Diamond joutui 27. huhtikuuta Malemen niemen itäpuolella ilmahyökkäyksen kohteeksi, jolloin se upposi vieden mukanaan 148 miehistönjäsentä.
Päälliköt

Aluksen päällikkönä oli 10. helmikuuta 1939 alkaen aina aluksen uppoamiseen 27. huhtikuuta 1941 asti Philip Alexis Cartwright, joka sai aluksen upotessa surmansa.
Gongju-ui namja

| Gongju-ui namja> 공주의 남자 |
| --- | --- |
Tyyli:  draama
Kestoaika:  60 min
Pääosissa:   Park Si-hoo  Moon Chae-won  Kim Yeong-cheol  Song Jong-ho  Hong Soo-hyun  Lee Min-woo  Lee Soon-jae 
Alkuperämaa:   Korean tasavalta
Alkuperäiskieli:  korea
Verkko:   KBS
Esitetty:  20. heinäkuuta 2011 – 6. lokakuuta 2011
Jaksoja:  24
Tuotanto
Tuotantoyhtiö(t):  KBS Media
Aiheesta muualla
Virallinen sivusto
IMDb
Gongju-ui namja (kor. 공주의 남자, engl. The Princess' Man) on televisioyhtiö KBS:n esittämä eteläkorealainen draamasarja. Sen päärooleissa ovat Park Si-hoo, Moon Chae-won, Kim Yeong-cheol, Song Jong-ho, Hong Soo-hyun ja Lee Soon-jae.
Aiheesta muualla

Viralliset kotisivut